《舟行遇顺风》
宋代·卫泾

画船昨日吴江西，风雨满江鼓棹迟。客帆过眼撇波去，坐看舟子相犹夷。

今朝风忽发东北，纵帆如飞揭百尺。来者寸步不可前，停舻怅望求弗获。

风从何来天何为，顺喜逆怨人自私。世间万事亦尔耳，乘除妙理君安知。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。